Amurka na so a dawo da dimokaradiyya a Masar - BBC Hausa
Amurka na so a dawo da dimokaradiyya a Masar
http://www.bbc.com/hausa/news/2013/11/131103_kerry_egypt
Image caption Kerry na yin ziyarar ne daidai lokacin da Morsi ke shirin gurfana a gaban kuliya.
Sakataren harkokin wajen Amurka,John Kerry, ya isa birnin Alkahira na Masar inda zai yi kira ga gwamnatin da soji ke marawa baya da ta dawo da mulkin dimokaradiyya a kasar.
Kerry dai shi ne babban jami'in gwamnatin Amurka da ke kai ziyara kasar tun da aka tumbuke gwamnatin zababben shugaban kasar, Mohamed Morsi, a watan Yuli, lamarin da ya sanya Amurka ta dakatar da tallafin miliyoyin dala da take bai wa kasar.
Ziyarar da Mista Kerry ke yi a Masar ta zo ne kwana guda kafin Mohammed Morsi ya gurfana a gaban kuliya bisa zargin tunzura mutane, lamarin da ya yi sanadiyar mutuwa jama'a da dama a wajen fadar shugaban kasar a watana Disambar shekarar 2012.
Zamu dauki matakai kan leken asiri - Kerry
Kerry: 'Baki ya zo ɗaya a kan Syria'
8 Satumba 2013
An ajiye kan mutum a ofishin 'yan sanda